સાણંદ તાલુકાના માધવનગર ખાતે તાલીમ દરમિયાન સિદ્ધપુર હોમગાર્ડ યુનિટના એક હોમગાર્ડનું હાર્ટએટેકથી અવસાન થયું હતું. તેમના નશ્વરદેહને સિદ્ધપુર લાવી ગાર્ડ ઓફ ઓનર અપાયું હતું. સિદ્ધપુર હોમગાર્ડ યુનિટના હોમગાર્ડ જવાન ઇબ્રાહિમભાઈ કુરેશી સાણંદ તાલુકાના માધવનગર ખાતે ગુજરાત રાજ્ય હોમગાર્ડ તાલીમ કેમ્પમાં રાજ્ય કક્ષાની લીડરશીપના તાલીમાર્થી તરીકે તાલીમ લઈ રહ્યા હતા તે દરમ્યાન તા.૨૭ને શનિવારના રોજ તાલીમ કેમ્પ સ્થળે હાર્ટએટેક આવતા અવસાન થયું હતું ઇબ્રાહિમભાઈના પાર્થિવ દેહને માં.કમાન્ડર જનરલ પી.બી.ગોડીયા તથા નાયબ કમાન્ડર જનરલ વિરેન્દ્રસિંહ રાણાએ તેમના વતન સિદ્ધપુર ખાતે લાવવાની વ્યવસ્થા કરી હતી.